次韵赵承之九日出郊 《次韵赵承之九日出郊》是宋代诗人王安中创作的一首七言律诗。
作品原文
结客西城昔梦长，无题重和不成章。
老看残菊情多感，静数冥鸿首屡昂。
糕酒故应随节办，丝桐政好为秋张。
鞭笞鸾凤饶君去，独守庭秋坐夕阳。
作者简介
王安中，宋中山阳曲人，字履道，号初寮。哲宗元符三年进士。徽宗政和中，自秘书少监除中书舍人，擢御史中丞。以疏劾蔡京，迁翰林学士承旨。宣和元年，拜尚书右丞。三年，迁左丞。五年，授燕山府路宣抚使，知燕山府。辽降将郭药师同知府事，骄横跋扈，安中不能制，曲意奉之。召还，为大名府尹。钦宗靖康初，为言者所劾，累贬象州安置。善属文，尤工四六。有《初寮集》。